AMATA บวก 2% นิวไฮรอบกว่า 1 ปี โบรกฯชี้รับเต็ม EEC หนุนรายได้โต เชียร์ซื้อเป้า 32 บ.
AMATA บวก 2% นิวไฮรอบกว่า 1 ปี โบรกฯชี้รับเต็ม EEC เชียร์ซื้อเป้า 32 บ. ล่าสุดอยู่ที่ 24.80 บาท บวก 0.50 บาท หรือ 2.06% มูลค่าซื้อขาย 554.95 ล้านบาท
AMATA บวก 2% นิวไฮรอบกว่า 1 ปี โบรกฯชี้รับเต็ม EEC เชียร์ซื้อเป้า 32 บ. ล่าสุดอยู่ที่ 24.80 บาท บวก 0.50 บาท หรือ 2.06% มูลค่าซื้อขาย 554.95 ล้านบาท
28 มิ.ย. 2562

ผู้สื่อข่าวรายงานว่า บริษัท อมตะ คอร์ปอเรชัน จำกัด (มหาชน) หรือ AMATA ล่าสุด ณ เวลา 11.04 น. อยู่ที่ 24.80 บาท บวก 0.50 บาท หรือ 2.06% สูงสุดที่ 25 บาท ต่ำสุดที่ 24.40 บาท ด้วยมูลค่าซื้อขาย 554.95 ล้านบาท ทั้งนี้ ราคาหุ้น AMATA ปรับตัวขึ้นสูงสุดในรอบกว่า 1 ปี นับตั้งแต่ราคาหุ้นอยู่ที่ระดับ 25.25 บาท เมื่อวันที่ 28 ก.พ.2561

โดย บล.ไทยพาณิชย์ ระบุในบทวิเคราะห์ แนะนำซื้อ หุ้น AMATA ประเมินราคาเป้าหมาย 32 บาท/หุ้น โดย AMATA ทำธุรกิจเกี่ยวกับนิคมอุตสาหกรรมเพียงอย่างเดียว และมีที่ดินรอการพัฒนาใน EEC มากที่สุดที่ 9,866 ไร่ ความต้องการที่ดินนิคมฯจำนวนมากเปิดโอกาสให้บริษัทปรับราคาขายขึ้น ซึ่งจะส่งผลให้มูลค่าขายที่ดินของบริษัทปรับเพิ่มขึ้น 30% สู่ 9.2 หมื่นล้านบาท และจะทำให้ Valuation ของ บล.ไทยพาณิชย์ ปรับขึ้นได้อีก 15% ยอดขายที่ดินรอรับรู้รายได้จำนวนมากถึง 4.3 พันล้านบาท จะช่วยสนับสนุนรายได้ที่บล.ไทยพาณิชย์ คาดการณ์ไว้ในปี 2562
ทั้งนี้การเจรจากับลูกค้าหลายรายทำให้เราเชื่อว่ายอดขายที่ดินจะเติบโตได้ตามที่คาดการณ์ไว้ที่ 17% ซึ่งจะช่วงสนับสนุนการเติบโตของรายได้ในปี 2563 บริษัทวางแผนเพิ่มสัดส่วนรายได้ประจำจาก 40% สู่ 80% ของ EBIT เพื่อลดผลกระทบของวัฎจักรธุรกิจต่อกำไรผ่านการจับมือกับพันธมิตรหลายราย
ด้าน บล.กสิกรไทย ระบุในบทวิเคราะห์ แนะนำ “ซื้อ” AMATA ประเมินราคาเป้าหมาย 27.50 บาท/หุ้น ได้ประโยชน์จาก FDI ใหม่จากการย้ายฐานการผลิตโรงงานจากจีน และครึ่งปีหลังจะเปิดนิคมอีก 2 แห่งที่เวียดนาม